Lammegribb

Lammegribb (Gypaetus barbatus) er stor rovfugl i gruppen av afrikanske gribber (Gypaetinae), som inngår i haukefamilien (Accipitridae). Arten består som to underarter og inngår i den monotypiske slekten Gypaetus.

 Biologi 
miniatyr|Lammegribb har betydelige individuelle variasjoner i fjærdrakten.
Lammegribben er storvokst, måler cirka 94–125 cm og veier gjerne ; vingespennet utgjør typisk 231–283 cm. Hunnene har en tendens til å ha lengre vingefjær og å være tyngre enn hannene. 

Fjærdrakten er i hovedsak mørk på oversiden, men hode er nesten hvitt med sort maske og blir lys oransje nedover halen og nakken, hele buken og på den fjærkledde delene av beina. Ungfugler har grå fjær der de voksne har lys oransje. Ellers kjennetegnes arten av et karakteristisk sorte hakeskjegg som er som en forlengelse av den sorte ansiktsmasken. Arten har dessuten betydelige individuelle variasjoner i fjærdrakten og geografisk variasjon med hensyn til størrelsen.

Arten finnes i fjelltrakter i India, Afrika, Tibet, områder av Tyrkia, på Balkan, i de sveitsiske Alpene og de franske og spanske Pyreneene.

I Europa er den sett på som truet, på grunn av det stadig synkende antallet i Spania og i det Østlige Middelhavet, men dette er ikke tilfellet i Afrika og i India der det finnes store antall av fuglen.

Den har vært observert flere ganger i Norge, blant annet på Utsira i 2003 og Herøy (M&R)  i 2023. Vinteren 2023–2024 har en ungfugl holdt til i Årdal i Ryfylke.

 Inndeling 
Inndelingen av haukefamilien følger i hovedsak Taxonomy in Flux og er i henhold til Boyd (2017), med unntak av underfamilien Aquilinae. Den følger den nye revisjonen til Lerner et al. (2017). Norske navn på artene følger Norsk navnekomité for fugl og er i henhold til Syvertsen et al. (2008). Navn og beskrivelser i parentes er ikke offisielle.

 Accipitridae, haukefamilien
 Gypaetinae, (afrikanske gribber og klatrehauker)
 Polyboroides
 P. typus, klatrehauk
 P. radiatus, blekklatrehauk
 Gypohierax
 G. angolensis, palmegribb
 Neophron
 N. percnopterus, åtselgribb
 Gypaetus (monotypisk)
 G. barbatus, lammegribb
 G. b. barbatus (nominatformen)
 (G. b. aureus, inkludert i nominatformen)
 (G. b. hemachalanus, inkludert i nominatformen)
 G. b. meridionalis

 Referanser 
Lerner, Heather et al. (2017) Phylogeny and new taxonomy of the Booted Eagles (Accipitriformes: Aquilinae). Zootaxa, [S.l.], v. 4216, n. 4, p. 301–320, jan. 2017. ISSN 1175-5334. doi:https://dx.doi.org/10.11646/zootaxa.4216.4.1. Date accessed: 06 june 2017.

Orta, J., E. de Juana, J. S. Marks, C. J. Sharpe, and E. F. J. Garcia (2020). Bearded Vulture (Gypaetus barbatus), version 1.0. In Birds of the World (J. del Hoyo, A. Elliott, J. Sargatal, D. A. Christie, and E. de Juana, Editors). Cornell Lab of Ornithology, Ithaca, NY, USA. https://doi.org/10.2173/bow.lammer1.01

Syvertsen, P. O., Ree, V., Hansen, O. B., Syvertsen, Ø., Bergan, M., Kvam, H., Viker, M. & Axelsen, T. 2008. Virksomheten til Norsk navnekomité for fugl (NNKF) 1990-2008. Norske navn på verdens fugler. Norsk Ornitologisk Forening. www.birdlife.no (publisert 22.5.2008). Besøkt 2016-08-07

 Eksterne lenker 


Kategori:Haukefugler
Kategori:Gribber
Kategori:Fugler formelt beskrevet i 1758
Kategori:Dyr formelt beskrevet av Carl von Linné